ભાજપના રાષ્ટ્રીય અધ્યક્ષ અમિત શાહની એક ઓડિયો ક્લિપ ગુજરાત ભાજપના નેતાઓ અને કાર્યકરોને મળી રહી છે. ગુજરાતી ભાષામાં ફરતી થયેલી આ ક્લિપમાં અમિત શાહ કાર્યકરોને મતદાનના દિવસે સવારે દસ વાગ્યા પહેલા ઓછામાં ઓછા 10 પાડોશીઓ અને મિત્રોને ભાજપના પક્ષમાં મતદાન કરવા માટે કહેવાનો અનુરોધ કરી રહ્યા છે. આ ઓડિયો ક્લિપને અમિત શાહની 150થી વધુ બેઠકોની રણનીતિ સાથે જોડવામાં આવી રહી છે. આ ઓડિયો ક્લિપની સાથે-સાથે ગુજરાત ભાજપના અન્ય નેતાઓ પણ ઘરે-ઘરે જઈને લોકોને આ જ વાત સમજાવી રહ્યા છે. અને 10 વાગ્યા પહેલાં 10 લોકોને મતદાન કરાવવા માટે અનુરોધ કરી રહ્યા છે.